Diari Oficial de la Generalitat Valenciana


Sumari del DOGV 4993, del 26-04-2005 (2005/3719)

Informació pública de l'alternativa tècnica de programa per al desenrotllament de l'actuació integrada corresponent al sector de sòl urbanitzable UZI-12 Alto de Salinetas del Pla General de Petrer.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4993

Data del DOGV
:   26-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3719


Organisme emissor
:   Ajuntament de Petrer

Tipus de document
:   Anunci

Informació pública de l'alternativa tècnica de programa per al desenrotllament de l'actuació integrada corresponent al sector de sòl urbanitzable UZI-12 Alto de Salinetas del Pla General de Petrer. [2005/F3719]
  
En compliment d'allò disposat en la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es dóna compte del Decret de data 14 de març de 2005, dictat per l'alcalde-president, relatiu al sector de sòl urbanitzable UZI-12 Alto de Salinetas del Pla General de Petrer, que estableix:
  
- Admetre a tràmit l'alternativa tècnica de programa per al desenrotllament de l'actuació integrada corresponent al sector de sòl urbanitzable UZI-12 Alto de Salinetas del Pla General de Petrer, que inclou projecte d'urbanització, presentada per l'Agrupació d'Interés Urbanístic UZI-12 Alto de Salinetas.
  
- Sotmetre a informació pública els citats documents, mitjançant avís a tots els propietaris i titulars cadastrals de drets afectats per l'actuació proposada, i publicació d'edicte en un diari d'informació general editat a la Comunitat Valenciana i (posterior o simultàniament) en el Diari Oficial de la Generalitat Valenciana, advertint de la possibilitat de formular al·legacions i presentar alternatives tècniques a la proposta dins del termini de 20 dies hàbils a comptar del següent a la publicació en el diari oficial esmentat.
  
L'expedient podrà ser examinat en l'Àrea d'Urbanisme i durant l'indicat termini.
  
Durant els cinc dies següents al venciment del termini anterior, els interessats a ser seleccionats com a adjudicataris del programa podran presentar les proposicions juridicoeconòmiques que tinguen per convenient en el Registre General de l'ajuntament, en plica tancada i amb la documentació que s'assenyala en els apartats C) i D) de l'article 32 de la Llei Reguladora de l'Activitat Urbanística i en l'ordenança municipal de desenrotllament i execució del pla general.
  
L'acte d'obertura de pliques tindrà lloc en la Casa Consistorial a les 13.30 hores de la següent data hàbil a la conclusió del termini per a presentar-les. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Aquests terminis quedaran prorrogats en els terminis, condicions i supòsits contemplats en l'article 48 de l'ordenança municipal, es farà constar en l'expedient i s'anunciarà en el tauler d'anuncis de l'ajuntament i es comunicarà als qui, per desconéixer-lo, presenten pliques prematurament.
  
Considerar prorrogables a l'endemà hàbil els terminis marcats quan l'últim dia recaiguera en dissabte.
  
- A efectes de la seua consideració per l'ajuntament, i sense perjuí de la resolució definitiva, el proponent a urbanitzador podrà incloure sol·licitud de adquisició de l'excedent d'aprofitament, corresponent a l'administració actuant.
  
- El període d'informació pública de l'alternativa tècnica de programa servirà com a termini concedit als operadors de xàrcies públiques de telecomunicacions, a l'efecte que manifesten el seu interés en la utilització compartida del domini públic local titularitat del municipi de Petrer, declarada mitjançant l'Orde Ministerial de 12 de gener del 2001, amb advertència expressa que si no compareixen se'ls tindrà per desistits del seu dret a ocupar el citat domini públic durant el termini regulat en l'ordenança municipal.
  
Mitjançant aquest anunci i de conformitat amb l'article 59 de la Llei 30/1992, de 26 de novembre, se cita els propietaris afectats que puguen resultar desconeguts, dels quals s'ignore el lloc de la notificació, o bé, intentada la notificació no s'haguera pogut practicar.
  
El que es fa públic per a general coneixement, i se significa que d'acord amb l'article 107 de la Llei 30/1992, de 26 de novembre, el present acte és de mer tràmit, sense que siga possible la interposició de recurs contra este, sense perjuí de mostrar la seua oposició per a la seua consideració en la resolució que pose fi al procediment.